જાપાન સરકારે કહ્યું છે કે સતત વરસાદના કારણે અત્યાર સુધીમાં 100 લોકોના મોત થયા છે. વડાપ્રધાન શિંજો આબેએ આપત્તિના આ સ્થિતિને 'સમય સાથે જંગ' જણાવી કહ્યું કે દરેક ક્ષણે મુશ્કેલીઓમાં વધારો થઇ રહ્યો છે. ભારે વરસાદની વચ્ચે આજે ક્યુશુ અને શિકોકૂ ટાપુ પર આપત્તિ ચેતવણી જાહેર કરાઇ છે. મુખ્ય કેબિનેટ સેક્રેટરી યોશિદી સુગાએ સોમવારે એક ન્યૂઝ કોન્ફરન્સમાં જણાવ્યું હતું કે, 87 લોકોના મૃત્યુની પુષ્ટિ થઈ ગઈ છે. પરંતુ હજુ સુધી અન્ય 13 લોકો લાપતા છે. તેમણે કહ્યું કે 100થી વધુ લોકોના મૃત્યુના સમાચાર સામે આવ્યા છે. તેમણે જણાવ્યું કે આશરે 40 જેટલા હેલિકોપ્ટર બચાવકાર્યમાં જોડાયા છે. પશ્ચિમ જાપાનમાં વરસાદથી સ્થિતિ સૌથી વધુ ખરાબ છે. આ ઉપરાંત કેટલાક ગામ ડૂબી ગયા છે, જ્યાં કેટલાક લોકોએ પોતાની ઘરની છત પર આસરો લીધો છે.